OSNOVNA ŠKOLA OBROVAC

BANA JOSIPA JELAČIĆA 13

O B R O V A C

Obrovac, 21.03.2023.

**OBAVIJEST ZA RODITELJE**

**LABORATORIJSKE PRETRAGE I SISTEMATSKI PREGLED**

**Laboratorijske pretrage** za djecu, koja će u školskoj godini 2023./24. pohađati PRVI razred osnovne škole, obavit će se u **laboratoriju u Obrovcu** po sljedećem rasporedu:

* **29.03.2023. (srijeda)** od 7.00 – 8.30 sati – djeca čije je upisno područje Matična škola Obrovac
* **30.03.2023. (četvrtak)** od 7.00 – 8.30 – djeca čija su upisna područja područne škole u Karinu, Kruševu i Žegaru
* **31.03.2023. (petak)** – djeca koja dolaze iz drugih upisnih područja ili djeca koja su na popisu za OŠ Obrovac, ali do 21.03.2023. godine nisu prijavljena u sustav

Ukoliko niste sigurni kada je vaše dijete na rasporedu za laboratorijske pretrage, javite se stručnoj službi OŠ Obrovac radi potvrde termina (tel. 023 689 059).

Uputnicu za tu pretragu laboratoriju će dostaviti liječnica školske medicine (dr Neda Šunjerga, Dom zdravlja Benkovac). U laboratorij je potrebno doći sa zdravstvenom iskaznicom.

Roditelji trebaju donijeti sa sobom **prvi jutarnji urin djeteta** (srednji mlaz) u sterilnoj bočici, koju možete kupiti u apoteci ili prethodno preuzeti u laboratoriju. Djeca prije pretrage ne smiju ništa jesti (**trebaju doći natašte**).

Roditelji su obvezni odvesti dijete i na pregled kod izabranog **stomatologa**. Termin za taj pregled trebaju sami dogovoriti u stomatološkoj ambulanti.

Oba nalaza, kao i ostale liječničke nalaze (ukoliko ih dijete ima zbog neke bolesti), potrebno je donijeti na sistematski pregled.

**Sistematski pregled** održat će se u Domu zdravlja u Benkovcu kod liječnice školske medicine i to: **11., 12. i 21. travnja u prijepodnevnim satima** (od 8.00 do 10.40 sati) te **17. travnja poslijepodne od 15.00 do 17.00 sati**. Za točan datum i sat sistematskog pregleda za svako dijete obavijest možete dobiti u OŠ Obrovac (telefon: 023 689 059). Detaljnije upute o sistematskom pregledu dala je liječnica i nalaze se uz ovu obavijest.

O terminima testiranja djece, naknadno ćete biti obaviješteni.

Ravnatelj:

Željko Modrić, prof.